Des del Centre de Coordinació d'Emergències de la Generalitat informen de la situació d'alerta a causa de les pluges
22 de març 2022

![](/media/4t1l0vba/c_lluviamini.jpg?width=729&height=486&mode=max)

![](/media/dm1ptzbm/c_lluviascuerpo.jpg?width=724&height=242&mode=max)

La passada nit, des del Centre de Coordinació d'Emergències de la Generalitat Valenciana van remetre l'informe de la Confederació Hidrogràfica del Xúquer, que alertava sobre els cabals d'eixida de l'embassament del Regajo, per la qual cosa es preveia que, durant les següents hores, es produïren abocaments superiors a 5 m³/s i fins a 25 m³/s; així com de l'embassament d’Algar del Palància, amb abocaments superiors a 5 m³/s i fins a 50 m³/s.

Per este motiu durant tota la nit la Policia Local de Sagunt ha estat vigilant les zones inundables per l'increment de cabal del riu al seu pas pel municipi, com l'avinguda del Mediterrani, en la qual a l'altura de Ciudadmar ha sigut afectada per un desbordament del delta del riu. No hi ha hagut accidents o danys personals, i de moment des del departament de Policia Local estan revisant si s'han produït danys materials en vehicles, etc.

![](/media/cn0muj0n/c-alcalde.jpg?width=850&height=567.9545454545455)

L'alcalde de Sagunt, Darío Moreno, ha manifestat que: «**S'ha hagut de soltar aigua del pantà i això ha generat que el riu Palància baixe un fort cabal. Però més enllà d'incidents aïllats, insistim en la nota de normalitat**». Al que ha afegit que «**hi ha hagut una mica d'acumulació d'aigua tant en Ciudadmar com al carrer Tamarindes, en Almardà. Tots dos incidents controlats. També s'ha hagut de procedir al rescat de dues persones dins del delta del Palància. S'ha dut a terme este rescat via helicòpter, però ambdues es troben sanes i estàlvies**».

![](/media/hufkmmp5/c_lluviaspl.jpg?width=716&height=480&mode=max)

Així mateix, el primer edil ha indicat que per als següents dies, es continuarà procedint amb cautela: «**Mantenim l'operatiu de Policia i d'emergències durant un temps solament per precaució**».

En este sentit, tots els accessos i zones pròximes al riu estan tallats. També s'ha tallat l'accés des de la rotonda al costat del pont d'Emili Llueca fins a la rotonda de l'avinguda de la Vila.

![](/media/jt4jtoog/c-helicopeto.jpg?width=850&height=567.9545454545455)

![](/media/zwkpu5ok/c_lluviafin.jpg?width=720&height=480&mode=max)

*   [](http://www.facebook.com/sharer.php?u=https://aytosagunto.es/va/actualitat/des-del-centre-de-coordinacio-d-emergencies-de-la-generalitat-informen-de-la-situacio-d-alerta-a-causa-de-les-pluges/ "Facebook")
*   [](http://twitter.com/share?url=https://aytosagunto.es/va/actualitat/des-del-centre-de-coordinacio-d-emergencies-de-la-generalitat-informen-de-la-situacio-d-alerta-a-causa-de-les-pluges/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/des-del-centre-de-coordinacio-d-emergencies-de-la-generalitat-informen-de-la-situacio-d-alerta-a-causa-de-les-pluges/ "Linked In")
*   [](mailto:?body=https://aytosagunto.es/va/actualitat/des-del-centre-de-coordinacio-d-emergencies-de-la-generalitat-informen-de-la-situacio-d-alerta-a-causa-de-les-pluges/)